સામગ્રી: અમદાવાદના મુસ્લિમ વિસ્તારમાં રહેતા લોકો કોરોના વાઇરસની રસી માટેનો ડેટા આપવા તૈયાર ન હોવાનું જાણવા મળ્યું છે.

એ લોકોને ડર છે કે સર્વેના નામે સરકાર તેમની વિગતો લઈને એન.આર.સી.ના કાયદા હેઠળ દેશમાંથી હાંકી કાઢશે. તો કોઈને એવો ડર સતાવે છે કે કોરોનાની રસીના નામે તેમનો ધર્મ ભ્રષ્ટ કરવાની કોશિશ થઈ રહી છે.

રસીને મંજૂરી મળી જાય પછી રસીકરણ શરૂ કરતાં પહેલાં સરકાર પૂરતું આયોજન કરવા માગે છે.

રસીકરણમાં કેટલો સમય લાગે છે, તેમાં કેવા પડકારો અને મુશ્કેલીઓ નડી શકે છે તે ચકાસવા માટે અમદાવાદ અને રાજકોટમાં તાજેતરમાં જ ડ્રાય રન યોજાઈ ગઈ.

રસીકરણના પ્રારંભિક તબક્કામાં કોરોના વૉરિયર, 50 વર્ષથી ઉપરની વ્યક્તિ અને ડાયાબિટીસ, કૅન્સર, બ્લડપ્રેશર અને ફેફસાંની બીમારી ધરાવતા લોકોને રસી આપવામાં આવશે. આ માટે લોકો પાસેથી ડેટા એકત્ર કરવામાં આવી રહ્યો છે.

સરકારી ફૉર્મ ચિંતાનું કારણ?

ડેટા એકત્ર કરનારા કર્મચારીઓ માટે એક પાનાનું સરકારી ફૉર્મ મુસીબત લઈને આવ્યું છે.

અમદાવાદના લઘુમતી વિસ્તારમાં જાહેર આરોગ્ય કેન્દ્રમાં કામ કરતા અંકિત પટેલે બીબીસી ગુજરાતી સાથેની વાતચીતમાં જણાવ્યું હતું કે, "કોરોના મહામારી શરૂ થઈ ત્યારે લોકો ટેસ્ટ કરાવવા તૈયાર થતા નહોતા. આંગણવાડીની બહેનો, શિક્ષકો અને હેલ્થવર્કરને ઘણી વાર તકલીફ પડતી હતી."

"જોકે ટેસ્ટ કરાવવો જરૂરી છે તેવું સમજાતા તેઓ સહકાર આપવા માંડ્યા હતા પણ હવે નવી મુસીબત આવી છે."

તેઓ વધુમાં કહે છે, "અમને આપવામાં આવેલાં ફૉર્મમાં તેમની ઓળખ માટે આધારકાર્ડ કે બીજા પુરાવા માગીએ તો અમને ધકેલી મૂકે છે. એમને એવું લાગે છે કે અમે તેમની ઓળખનો પુરાવો લઈને એમની સામે સરકાર દ્વારા કોઈ ષડયંત્રમાં સામેલ થઈ ગયા છીએ."

મલ્ટિપર્પઝ હેલ્થવર્કર, શિક્ષકો અને આંગણવાડીનાં બહેનોના ચીફ કો-ઑર્ડિનેટર અક્રમ સૈયદે આ બાબતનું સમર્થન કરતા બીબીસી ગુજરાતી સાથેની વાતચીતમાં કહ્યું કે, "અમે જ્યારે અમારા કાર્યકરોને ડેટા માગવા લઘુમતી વિસ્તારમાં મોકલીએ છીએ ત્યારે લોકો અમને સહયોગ આપતા નથી." 

"તેમનામાં કોઈ છૂપો ડર ઘર કરી ગયો હોય એવું લાગે છે. અમને કોઈ કારણ કહેતા નથી અને બહાર કાઢી મૂકે છે. જે લોકો સ્વેચ્છાએ વિગતો આપે તેમની વિગતો લઈએ છીએ."

મુસ્લિમ લોકોને શેનો ડર છે?

કોરોનાની રસી માટે અમદાવાદમાં સર્વે શરૂ કરાયો છે

સરકાર માટે મુસીબત બનેલા આ સર્વેનું મુખ્ય કારણ અમદાવાદમાં ફેલાયેલી એક અફવા માનવામાં આવે છે.

બીબીસીએ સર્વેમાં સહકાર નહીં આપી રહેલા અમદાવાદના...\nઅગાઉની સામગ્રીનો સારાંશ નીચે મુજબ કરી શકાય છે:
કોરોના વાઇરસની રસી આપવા માટે તેનો ડેટા તૈયાર કરવા માટે બનાવેલું એક પાનાનું ફૉર્મ ગુજરાત સરકાર માટે માથાના દુઃખાવા સમાન બની ગયું છે.